CELEX: 32014R0005
Language: sk
Date: 2014-01-06 00:00:00
Title: Nariadenie Komisie (EÚ) č. 5/2014 zo 6. januára 2014 , ktorým sa mení smernica 2008/38/ES, ktorou sa stanovuje zoznam zamýšľaných použití krmív určených na zvláštne nutričné účely u zvierat  Text s významom pre EHP

7.1.2014   
            
            
               SK
            
            
               Úradný vestník Európskej únie
            
            
               L 2/3
            
         NARIADENIE KOMISIE (EÚ) č. 5/2014
   zo 6. januára 2014,
   ktorým sa mení smernica 2008/38/ES, ktorou sa stanovuje zoznam zamýšľaných použití krmív určených na zvláštne nutričné účely u zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 767/2009 z 13. júla 2009 o uvádzaní krmív na trh a ich používaní, ktorým sa mení a dopĺňa nariadenie Európskeho parlamentu a Rady (ES) č. 1831/2003 a ktorým sa zrušuje smernica Rady 79/373/EHS, smernica Komisie 80/511/EHS, smernice Rady 82/471/EHS, 83/228/EHS, 93/74/EHS, 93/113/ES a 96/25/ES a rozhodnutie Komisie 2004/217/ES (1), a najmä na jeho článok 10 ods. 5,
   keďže:
   
               (1)
            
            
               V súlade s článkom 32 ods. 2 nariadenia (ES) č. 767/2009 bolo Komisii pred 1. septembrom 2010 predložených niekoľko žiadostí o povolenie na účel aktualizácie zoznamu zamýšľaných použití podľa článku 10 uvedeného nariadenia.
            
         
               (2)
            
            
               Niektoré z týchto žiadostí sa týkajú zmien podmienok súvisiacich so zvláštnymi nutričnými účelmi: „výživa na zotavenie, rekonvalescencia“, pokiaľ ide o psy, a „stabilizácia fyziologického trávenia“, pokiaľ ide o krmivo, ktoré môže obsahovať kŕmne doplnkové látky v koncentráciách vyšších ako stonásobok príslušného maximálneho obsahu stanoveného pre kompletné krmivo, podľa článku 8 ods. 2 nariadenia (ES) č. 767/2009. Ostatné žiadosti sa týkajú nových zvláštnych nutričných účelov vzhľadom na požiadavku stanovenú v článku 8 ods. 2 nariadenia (ES) č. 767/2009.
            
         
               (3)
            
            
               Okrem toho Komisia v súlade s článkom 10 nariadenia (ES) č. 767/2009 dostala žiadosť doplniť zvláštny nutričný účel „zníženie obsahu jódu v krmive pri hypertyroidizme“, pokiaľ ide o mačky.
            
         
               (4)
            
            
               Špecifický spôsob kŕmenia je podanie bolusu. S cieľom zabezpečiť náležité a bezpečné používanie bolusu ako krmiva na zvláštne nutričné účely by sa mali stanoviť všeobecné požiadavky na podmienky spojené s určitými zamýšľanými použitiami.
            
         
               (5)
            
            
               Komisia sprístupnila všetky žiadosti vrátane dokumentácie členským štátom.
            
         
               (6)
            
            
               Dokumentáciou zahrnutou do žiadostí sa preukázalo, že špecifické zloženie príslušného krmiva spĺňa zvláštny zamýšľaný nutričný účel „výživa na zotavenie, rekonvalescencia“, pokiaľ ide o psy, „stabilizácia fyziologického trávenia“, „zníženie obsahu jódu v krmivách pri hypertyroidizme“, pokiaľ ide o mačky, „podpora prípravy na športový výkon a na zotavenie z neho“, pokiaľ ide o koňovité, „kompenzácia nedostatočnej dostupnosti železa po narodení“, pokiaľ ide o ciciaky a teľatá, „podpora regenerácie kopýt, nožičiek a kože“, pokiaľ ide o kone, prežúvavce a ošípané, „podpora prípravy na estrus a reprodukciu“, pokiaľ ide o cicavce a vtáky, a „dlhodobé zásobovanie pasúcich sa zvierat mikroprvkami a/alebo vitamínmi“, pokiaľ ide o prežúvavce s funkčným bachorom.
            
         
               (7)
            
            
               Okrem toho sa hodnotením ukázalo, že príslušné krmivo nemá žiadne nepriaznivé účinky na zdravie zvierat, ľudí, životné prostredie ani na dobré životné podmienky zvierat. Do hodnotení dokumentácií sa zahrnulo overenie toho, že charakterizácia „vysoký obsah určitej kŕmnej doplnkovej látky“ znamená významné množstvo príslušnej doplnkovej látky, ktoré sa blíži k príslušnému maximálnemu obsahu stanovenému pre kompletné krmivo, ale nepresahuje tento obsah.
            
         
               (8)
            
            
               Žiadosti sú preto opodstatnené a zvláštne nutričné účely by sa mali doplniť do zoznamu zamýšľaných použití a podmienky spojené so zvláštnymi nutričnými účelmi „výživa na zotavenie, rekonvalescencia“ a „stabilizácia fyziologického trávenia“ by sa mali zmeniť.
            
         
               (9)
            
            
               Smernica 2008/38/ES by sa preto mala zodpovedajúcim spôsobom zmeniť.
            
         
               (10)
            
            
               Keďže sa z bezpečnostných dôvodov nevyžaduje okamžité uplatňovanie zmien v prípade krmiva, ktoré sa v súčasnosti legálne uvádza na trh, je vhodné stanoviť prechodné obdobie pre zainteresované strany, aby sa pripravili na plnenie nových požiadaviek.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha I k smernici 2008/38/ES sa mení v súlade s prílohou k tomuto nariadeniu.
   Článok 2
   Krmivo zahrnuté do prílohy k tomuto nariadeniu a uvedené v článku 8 ods. 2 nariadenia (ES) č. 767/2009, ktoré sa legálne uvádzalo na trh už pred 1. septembrom 2010 a bolo vyrobené a označené pred 27. júlom 2014, sa môže naďalej uvádzať na trh a používať až do vyčerpania existujúcich zásob. V prípade, že je toto krmivo určené pre spoločenské zvieratá, dátum uvedený v poslednej vete je 27. január 2016.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. januára 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 229, 1.9.2009, s. 1.
   
      PRÍLOHA
      Príloha I k smernici 2008/38/ES sa mení takto:
      
                  1.
               
               
                  V časti A sa pridáva tento bod:
                  
                              „10.
                           
                           
                              Ak sa krmivo určené na zvláštne nutričné účely uvádza na trh vo forme bolusu, bez ohľadu na to, či ide o kŕmnu surovinu, alebo doplnkové krmivo určené na individuálne perorálne podanie prostredníctvom núteného kŕmenia, na označení krmiva sa v príslušných prípadoch uvedie maximálne obdobie nepretržitého uvoľňovania z bolusu a denná miera uvoľňovania každej doplnkovej látky, pre ktorú je stanovený maximálny obsah v kompletnom krmive. Na žiadosť príslušného orgánu prevádzkovateľ krmivárskeho podniku, ktorý bolus uvádza na trh, poskytne dôkaz, že denne dostupné množstvo doplnkovej látky v tráviacom trakte nepresiahne maximálny obsah doplnkovej látky stanovenej na kg kompletného krmiva počas celého obdobia kŕmenia (účinok pomalého uvoľňovania). Odporúča sa, aby krmivo vo forme bolusu podával veterinárny lekár alebo iná spôsobilá osoba.“
                           
                        
            
                  2.
               
               
                  Časť B sa mení takto:
                  
                              Zvláštny nutričný účel
                           
                           
                              Podstatné nutričné charakteristiky
                           
                           
                              Druh alebo kategória zvierat
                           
                           
                              Deklarácie na označení
                           
                           
                              Odporúčané obdobie
                           
                           
                              Ostatné ustanovenia
                           
                        
                              a)
                           
                           
                              Nasledujúci riadok sa vkladá medzi riadok zvláštneho nutričného účelu „regulácia metabolizmu tukov pri hyperlipémii“ a riadok zvláštneho nutričného účelu „zníženie obsahu medi v pečeni“:
                              
                                          „Zníženie obsahu jódu v krmive pri hypertyroidizme
                                       
                                       
                                          obmedzený obsah jódu: maximálne 0,26 mg na kg kompletného krmiva pre spoločenské zvieratá s obsahom vlhkosti 12 %
                                       
                                       
                                          mačky
                                       
                                       
                                          celkový jód
                                       
                                       
                                          prvýkrát do 3 mesiacov
                                       
                                       
                                          Na označení uveďte: ‚Pred použitím alebo pred predĺžením obdobia používania sa odporúča vyžiadať si stanovisko veterinárneho lekára.‘ “
                                       
                                    
                        
                              b)
                           
                           
                              Riadok zvláštneho nutričného účelu „výživa na zotavenie, rekonvalescencia“, druhy alebo kategórie zvierat: „psy a mačky“ sa nahrádza takto:
                              
                                          „Výživa na zotavenie, rekonvalescencia (1)
                                          
                                       
                                       
                                          vysoká koncentrácia energie, vysoké koncentrácie esenciálnych živín a vysokostráviteľné zložky krmiva
                                       
                                       
                                          psy a mačky
                                       
                                       
                                          
                                                      —
                                                   
                                                   
                                                      vysokostráviteľné zložky krmiva vrátane ich úprav, ak boli upravované,
                                                   
                                                
                                                      —
                                                   
                                                   
                                                      energetická hodnota,
                                                   
                                                
                                                      —
                                                   
                                                   
                                                      obsah n-3 a n-6 mastných kyselín (ak boli pridané)
                                                   
                                                
                                       
                                          až do zotavenia
                                       
                                       
                                          Ak ide o krmivá, ktoré treba špeciálne podávať hadicou, na označení uveďte: ‚Podávať pod veterinárnym dozorom.‘
                                       
                                    
                                          
                                             Enterococcus faecium DSM 10663/NCIMB 10415 (E1707)
                                          Doplnkové krmivo môže obsahovať kŕmne doplnkové látky, ktoré patria do funkčnej skupiny ‚stabilizátory črevnej mikroflóry‘ v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          psy
                                       
                                       
                                          názov a pridané množstvo stabilizátorov črevnej mikroflóry
                                       
                                       
                                          10 až 15 dní
                                       
                                       
                                          
                                                      —
                                                   
                                                   
                                                      Návodom na použitie krmiva sa musí zabezpečiť dodržanie povoleného maximálneho obsahu stabilizátorov črevnej mikroflóry stanoveného pre kompletné krmivo.
                                                   
                                                
                                                      —
                                                   
                                                   
                                                      Na označení uveďte: ‚Pred použitím alebo pred predĺžením obdobia používania sa odporúča vyžiadať si stanovisko veterinárneho lekára.‘
                                                   
                                                
                                    
                        
                              c)
                           
                           
                              Riadok zvláštneho nutričného účelu „stabilizácia fyziologického trávenia“ sa nahrádza takto:
                              
                                          „Stabilizácia fyziologického trávenia
                                       
                                       
                                          nízka pufračná schopnosť a vysokostráviteľné zložky krmiva
                                       
                                       
                                          prasiatka
                                       
                                       
                                          
                                                      —
                                                   
                                                   
                                                      vysokostráviteľné zložky krmiva vrátane ich úprav, ak boli upravované,
                                                   
                                                
                                                      —
                                                   
                                                   
                                                      pufračná schopnosť,
                                                   
                                                
                                                      —
                                                   
                                                   
                                                      zdroj(-e) adstringentných látok (ak boli pridané)
                                                   
                                                
                                                      —
                                                   
                                                   
                                                      zdroj(-e) hlienotvorných látok (ak boli pridané)
                                                   
                                                
                                       
                                          2 až 4 týždne
                                       
                                       
                                          Na označení uveďte:
                                          ‚Používa sa pri riziku vzniku, počas trvania alebo počas zotavovania sa z porúch trávenia.‘
                                       
                                    
                                          vysokostráviteľné zložky krmiva
                                       
                                       
                                          ošípané
                                       
                                       
                                          
                                                      —
                                                   
                                                   
                                                      vysokostráviteľné zložky krmiva vrátane ich úprav, ak boli upravované,
                                                   
                                                
                                                      —
                                                   
                                                   
                                                      zdroj(-e) adstringentných látok (ak boli pridané),
                                                   
                                                
                                                      —
                                                   
                                                   
                                                      zdroj(-e) hlienotvorných látok (ak boli pridané)
                                                   
                                                
                                    
                                          kŕmne doplnkové látky, ktoré patria do funkčnej skupiny ‚stabilizátory črevnej mikroflóry‘ kategórie ‚zootechnické doplnkové látky‘ podľa prílohy I k nariadeniu (ES) č. 1831/2003
                                          Doplnkové krmivo môže obsahovať kŕmne doplnkové látky, ktoré patria do funkčnej skupiny ‚stabilizátory črevnej mikroflóry‘ v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          druhy zvierat, pre ktoré sú stabilizátory črevnej mikroflóry povolené
                                       
                                       
                                          názov a pridané množstvo stabilizátorov črevnej mikroflóry
                                       
                                       
                                          do 4 týždňov
                                       
                                       
                                          Na označení krmiva uveďte:
                                          
                                                      1.
                                                   
                                                   
                                                      ‚Používa sa pri riziku vzniku, počas trvania alebo počas zotavovania sa z porúch trávenia.‘
                                                   
                                                
                                                      2.
                                                   
                                                   
                                                      V príslušnom prípade: ‚Krmivo obsahuje stabilizátory črevnej mikroflóry v koncentrácii vyššej ako stonásobok príslušného maximálneho obsahu stanoveného pre kompletné krmivo.‘
                                                   
                                                Návodom na použitie krmiva sa musí zabezpečiť dodržanie povoleného maximálneho obsahu stabilizátorov črevnej mikroflóry stanoveného pre kompletné krmivo.“
                                       
                                    
                        
                              d)
                           
                           
                              Tieto riadky sa vkladajú medzi riadok zvláštneho nutričného účelu „zníženie rizika acidózy“ a riadok zvláštneho nutričného účelu „stabilizácia rovnováhy vody a elektrolytov“:
                              
                                          „Dlhodobé zásobovanie pasúcich sa zvierat mikroprvkami a/alebo vitamínmi
                                       
                                       
                                          vysoký obsah:
                                          
                                                      —
                                                   
                                                   
                                                      mikroprvkov
                                                      a/alebo
                                                   
                                                
                                                      —
                                                   
                                                   
                                                      vitamínov, provitamínov a chemicky presne vymedzených látok, ktoré majú podobné účinky
                                                   
                                                Doplnkové krmivo môže obsahovať kŕmne doplnkové látky v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          prežúvavce s funkčným bachorom
                                       
                                       
                                          
                                                      —
                                                   
                                                   
                                                      názvy a celkové množstvá každého pridaného mikroprvku, vitamínu, provitamínu a chemicky presne vymedzených látok, ktoré majú podobný účinok,
                                                   
                                                
                                                      —
                                                   
                                                   
                                                      denná miera uvoľňovania každého mikroprvku a/alebo vitamínu, ak sa používa bolus,
                                                   
                                                
                                                      —
                                                   
                                                   
                                                      maximálne obdobie nepretržitého uvoľňovania mikroprvku a/alebo vitamínu, ak sa používa bolus
                                                   
                                                
                                       
                                          do 12 mesiacov
                                       
                                       
                                          
                                                      —
                                                   
                                                   
                                                      Podávanie vo forme bolusu je povolené. Bolus môže obsahovať až 20 % železa v inertnej, biologicky neodbúrateľnej forme s cieľom zvýšiť jeho hustotu.
                                                   
                                                
                                                      —
                                                   
                                                   
                                                      Na označení krmiva uveďte:
                                                      
                                                                  ‚—
                                                               
                                                               
                                                                  Je potrebné sa vyvarovať súbežnému skrmovaniu doplnkových látok zapracovaných s maximálnym obsahom do bolusu a z iných zdrojov.
                                                               
                                                            
                                                                  —
                                                               
                                                               
                                                                  Pred použitím sa odporúča vyžiadať si stanovisko veterinárneho lekára alebo odborníka na výživu, pokiaľ ide o:
                                                                  
                                                                              1.
                                                                           
                                                                           
                                                                              bilanciu mikroprvkov v dennej kŕmnej dávke;
                                                                           
                                                                        
                                                                              2.
                                                                           
                                                                           
                                                                              stav zásobovania stáda s mikroprvkami;
                                                                           
                                                                        
                                                            
                                                                  —
                                                               
                                                               
                                                                  bolus obsahuje x % inertného železa s cieľom zvýšiť jeho hustotu, ak bolus obsahuje inertné železo.‘
                                                               
                                                            
                                                
                                    
                                          Kompenzácia nedostatočnej dostupnosti železa po narodení
                                       
                                       
                                          vysoký obsah zlúčenín železa povolených podľa funkčnej skupiny ‚zlúčeniny mikroprvkov‘ kategórie ‚výživné doplnkové látky‘ podľa prílohy I k nariadeniu (ES) č. 1831/2003
                                          Doplnkové krmivo môže obsahovať železo v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          ciciaky a teľatá
                                       
                                       
                                          celkový obsah železa
                                       
                                       
                                          do 3 týždňov po narodení
                                       
                                       
                                          Návodom na použitie krmiva sa musí zabezpečiť dodržanie povoleného maximálneho obsahu železa stanoveného pre kompletné krmivo.
                                       
                                    
                                          Podpora regenerácie kopýt, nožičiek a kože
                                       
                                       
                                          vysoký obsah zinku
                                          Doplnkové krmivo môže obsahovať zinok v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          kone, prežúvavce a ošípané
                                       
                                       
                                          celkový obsah
                                          
                                                      —
                                                   
                                                   
                                                      zinku
                                                   
                                                
                                                      —
                                                   
                                                   
                                                      metionínu
                                                   
                                                
                                       
                                          do 8 týždňov
                                       
                                       
                                          Návodom na použitie krmiva sa musí zabezpečiť dodržanie povoleného maximálneho obsahu zinku stanoveného pre kompletné krmivo.
                                       
                                    
                                          Podpora prípravy na estrus a reprodukciu
                                       
                                       
                                          
                                                      —
                                                   
                                                   
                                                      vysoký obsah selénu a obsah vitamínu E minimálne 53 mg pre ošípané, 35 mg pre králiky, 88 mg pre psy, mačky a norky v kg kompletného krmiva s obsahom vlhkosti 12 %,
                                                      denné množstvo vitamínu E na jedno zviera minimálne 100 mg pre ovce, 300 mg pre hovädzí dobytok, 1 100 mg pre kone
                                                      alebo
                                                   
                                                
                                                      —
                                                   
                                                   
                                                      vysoký obsah vitamínu A
                                                      a/alebo vitamínu D a/alebo
                                                      minimálne 300 mg betakaroténu na zviera a deň
                                                   
                                                Doplnkové krmivo môže obsahovať selén, vitamín A a D v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          cicavce
                                       
                                       
                                          názvy a celkové množstvá každého pridaného mikroprvku a vitamínu
                                       
                                       
                                          
                                                      —
                                                   
                                                   
                                                      kravy: 2 týždne pred koncom gravidity až do potvrdenia ďalšej gravidity,
                                                   
                                                
                                                      —
                                                   
                                                   
                                                      prasnice: 7 dní pred vrhom až do 3 dní po vrhu a 7 dní pred párením až do 3 dní po párení,
                                                   
                                                
                                                      —
                                                   
                                                   
                                                      iné samice cicavcov: od posledného štádia gravidity až do potvrdenia ďalšej gravidity,
                                                   
                                                
                                                      —
                                                   
                                                   
                                                      samci: počas období reprodukčnej aktivity
                                                   
                                                
                                       
                                          
                                                      —
                                                   
                                                   
                                                      Návodom na použitie krmiva sa musí zabezpečiť dodržanie povoleného maximálneho obsahu stanoveného pre kompletné krmivo.
                                                   
                                                
                                                      —
                                                   
                                                   
                                                      Na označení krmiva uveďte:
                                                      ‚Usmernenie týkajúce sa situácií, v ktorých je použitie krmiva vhodné.‘ “
                                                   
                                                
                                    
                                          
                                                      —
                                                   
                                                   
                                                      vysoký obsah vitamínu A a/alebo vitamínu D
                                                      alebo
                                                   
                                                
                                                      —
                                                   
                                                   
                                                      vysoký obsah selénu a/alebo zinku a/alebo minimálne 44 mg vitamínu E na kg kompletného krmiva s obsahom vlhkosti 12 %
                                                   
                                                Doplnkové krmivo môže obsahovať selén, zinok, vitamíny A a D v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          vtáky
                                       
                                       
                                          názvy a celkové množstvá každého pridaného mikroprvku a vitamínu
                                       
                                       
                                          
                                                      —
                                                   
                                                   
                                                      pre samice: počas tokania,
                                                   
                                                
                                                      —
                                                   
                                                   
                                                      pre samcov: počas období reprodukčnej aktivity
                                                   
                                                
                                    
                        
                              e)
                           
                           
                              Tento riadok sa vkladá medzi riadok zvláštneho nutričného účelu „kompenzácia straty elektrolytu pri nadmernom potení“ a riadok zvláštneho nutričného účelu „výživa na zotavenie, rekonvalescencia“, druhy alebo kategórie zvierat: „koňovité“:
                              
                                          „Podpora prípravy na športový výkon a na zotavenie z neho
                                       
                                       
                                          vysoký obsah selénu a minimálne 50 mg vitamínu E na kg kompletného krmiva s obsahom vlhkosti 12 %.
                                          Doplnkové krmivo môže obsahovať zlúčeniny selénu v koncentrácii vyššej ako stonásobok príslušného maximálneho obsahu stanoveného pre kompletné krmivo.
                                       
                                       
                                          koňovité
                                       
                                       
                                          celkový obsah:
                                          
                                                      —
                                                   
                                                   
                                                      vitamínu E,
                                                   
                                                
                                                      —
                                                   
                                                   
                                                      selénu
                                                   
                                                
                                       
                                          do 8 týždňov pred športovým výkonom –najviac do 4 týždňov po športovom výkone
                                       
                                       
                                          Návodom na použitie krmiva sa musí zabezpečiť dodržanie povoleného maximálneho obsahu selénu stanoveného pre kompletné krmivo.“
                                       
                                    
                        
            
         (1)  Výrobca môže doplniť zvláštny nutričný účel odkazom na ‚pečeňovú lipidózu mačiek‘.“